กระหึ่ม เรวัตร์ ทำลายสถิติโลก คว้าทองวีลแชร์ที่สวิตฯ
เรวัตร์ ต๋านะ ของไทย ควบวีลแชร์คู่ใจ คว้าเหรียญทอง วีลแชร์ เรซซิง 5,000 ม. ที 53-54 สถิติ 09.51.36 นาที ในการแข่งขันวีลแชร์เรซซิ่งนานาชาติ 2017 ที่สวิตเซอร์แลนด์ พร้อมทำลายสถิติโลก ส่วนพงศกร แปยอ คว้า คนเดียว 3 เหรียญเงิน จากวีลแชร์ประเภทที 53 ระยะ 100 ม., 200 ม. และ 400 ม.,วันที่ 27 พ.ค. การแข่งขันวีลแชร์เรซซิ่งนานาชาติ รายการ สวิต เนชั่นแนล ครั้งที่ 44 และดาเนียเล จัทเซเลอร์ เมโมรัล อาร์บอน (44th Swiss Nationals & Daniela Jutzeler Memorial Arbon) ที่ประเทศสวิตเซอร์แลนด์ ซึ่งสมาคมกีฬาคนพิการแห่งประเทศไทย ได้รับการสนับสนุนจากกองทุนพัฒนาการกีฬาแห่งชาติ การกีฬาแห่งประเทศไทย ส่งนักกีฬาวีลแชร์เรสซิ่งคนพิการทีมชาติไทย เข้าร่วมการแข่งขันรายการนี้,ล่าสุด เมื่อดึกวันที่ 25 พ.ค.ที่ผ่านมา เรวัตร์ ต๋านะ พร้อมด้วย ประวัติ วะโฮรัมย์ เจ้าของ 2 เหรียญทอง 1 เหรียญเงิน พาราลิมปิกเกมส์ 2016 ลงชิงชัยในประเภท 5,000 เมตร ที 53-54 ผลปรากฏว่า เรวัตร์ควบวีลแชร์คู่ใจเข้าเส้นชัยเป็นคนแรก ด้วยสถิติ 09.51.36 นาที คว้าเหรียญทองไปครอง พร้อมทำลายสถิติโลก ที่มาร์เซล ฮัก จากสวิตเซอร์แลนด์ เคยทำไว้ที่ 09.53.05 นาที เมื่อปี 2010 ขณะที่เหรียญเงิน เป็นของ มาร์เซล ฮัก จากสวิตเซอร์แลนด์ 09.51.61 นาที และเหรียญทองแดง โจชัวร์ จอร์จ จากสหรัฐฯ เวลา 09.52.08 นาที ด้านประวัติ วะโฮรัมย์ ได้อันดับที่ 6 เวลา 09.52.96 นาที และ ขจรศักดิ์ ธรรมโสภณ ได้อันดับ 9 เวลา 10.15.25 น.,ส่วนพงศกร แปยอ นักกีฬาวีลแชร์เรซซิ่ง ที 53 ทำผลงานดี คว้าได้ 3 เหรียญเงิน จากรายการ 100 ม. ที 53 เวลา 14.36 วินาที เหรียญทอง เป็นของลาคาทอส เบรท จากแคนาดา 14.15 วินาที เหรียญทองแดง บรัสเซล มิกกี จากสหราชอาณาจักร 14.59 วินาที, รายการ 200 ม. ที 53 เวลา 25.69 วินาที เหรียญทอง เป็นของลาคาทอส เบรท จากแคนาดา 25.49 วินาที, เหรียญทองแดง แฟร์แบงค์ ปิแอร์ จากฝรั่งเศส 26.07 วินาที และ 400 เมตร ที 53-54 เวลา 47.53 วินาที เหรียญทอง เป็นของ ลาคาทอส เบรท จากแคนาดา 47.49 วินาที เหรียญทองแดง เซียมาน ไบรอัน จากสหรัฐอเมริกา 49.18 วินาที สรุปผลงานนักกีฬาวีลแชร์เรชซิ่งไทยทำไปได้แล้ว 1 เหรียญทอง 3 เหรียญเงิน
เรวัตร์ ต๋านะ ของไทย ควบวีลแชร์คู่ใจ คว้าเหรียญทอง วีลแชร์ เรซซิง 5,000 ม. ที 53-54 สถิติ 09.51.36 นาที ในการแข่งขันวีลแชร์เรซซิ่งนานาชาติ 2017 ที่สวิตเซอร์แลนด์ พร้อมทำลายสถิติโลก 
เรวัตร์ ต๋านะ,วีลแชร์เรซซิ่งนานาชาติ,พงศกร แปยอ,ประวัติ วะโฮรัมย์